Կարմեն (ֆիլմ, 1984)

«**Կարմեն**» (), ֆրանս-իտալական դրամատիկ ֆիլմ, որի ռեժիսորը Ֆրանչեսկո Ռոզին է, այն հանդիսանում է Ժորժ Բիզեի համանուն օպերայի էկրանավորումը։ Գլխավոր դերը կատարել է Ջուլիա Միգենեսը, Խոսեի դերը Պլասիդո Դոմինգոն, Էսկամիլյոյի դերը Ռուջերո Ռայմոնդին։

## Սյուժե
Ֆիլմի սյուժեն ամբողջությամբ կրկնում է Ժորժ Բիզեի « Կարմեն» օպերայի սյուժեին։

Կայազորի սպա Խոսեն սիրահարվում է գնչուհի Կարմենին։ Շուտով աղջիկը հայտնվում է բանտում՝ «անպարկեշտ պահվածք» մեղադրանքով։ Խոսեին, որին հանձնարարվել էր հսկել Կարմենին խախտում է իր ծառայողական պարտականությունը և բաց է թողնում նրան։

Անցնում է երկու ամիս, Խոսեն ազատվում է բանտից և վերադառնում Կարմենի մոտ։ Սիրահարները որոշում են հեռանալ Սևիլիայից և սկսում են մաքսանենգությամբ զբաղվել։

Շատ շուտով գնչուհին կորցնում է հետաքրքրությունը երիտասարդ սպայի նկատմամբ, նա զզվում է նրա կամազուրկ լինելուց և որոշումների կայացման հարցում անկախության բացակայությունից։ Խոսեին տանջում է խիղճը, նա իրեն մեղավոր է զգում Միքաելայի հանդեպ՝ աղջկա, որի հետ նա ուզում էր ամուսնանալ։

Անսպասելիորեն Սևիլիայից ցլամարտիկ Էսկամիլոն ժամանում է մաքսանենգների ճամբար՝ փնտրելով Կարմենին, որին նա հանդիպել էր հերթական ցլամարտից հետո։ Խոսեն ապշած է այդ լուրից և չի ուզում հավատալ, որ գնչուհին դավաճանել է իրեն։ Մրցակիցները պատրաստ են դանակի միջոցով կարգավորել հարցերը, բայց հանկարծ նկատում են Միքաելային՝ Խոսեի հարսնացուին։ Աղջիկը ասում է, որ մայրը մահանում է և նրա վերջին ցանկությունը որդուն տեսնելն է։ Խոսեն երդվում է աղջկան այցելել մորը, նա դեն է նետում դանակը։ Իր հաղթանակից գոհ Էսկամիլոն բոլորին հրավիրում է ցլամարտի։

Գալիս է մենամարտի օրը։ Կարմենը գնում է կրկես խիզախ ցլամարտիկի հետ հանդիպելու համար։ Ընկերները զգուշացնում են նրան սպառնացող վտանգի մասին։ Խոսեն գնչուհուն մեղադրում է իր բոլոր անախորժությունների մեջ և հետևում աղջկան։ Սակայն Կարմենը հակված չէ հետևել որևէ մեկի խորհուրդներին:

Խոսեն հանդիպում է Կարմենին կրկեսի մուտքի մոտ։ Նա փորձում է հիշեցնել նրան անցյալի զգացմունքների մասին և համոզել նրան վերադառնալ իր մոտ, սակայն աղջիկը անդրդվելի է։ Զայրացած Խոսեն սպանում է նրան։

## Նկարահանումների վայրեր
Նկարահանումները տեղի են ունեցել Անդալուսիայում, Ռոսին փորձել է հնարավորինս ճշգրիտ վերստեղծել 1875-1876 թվականների Սևիլիան, նա իր աշխատանքում օգտագործել է նաև Գուստավ Դորեի փորագրանկարները (աշխատանքների շարք՝ «Իսպանիա»)։

## Դերերում

* Խուլիա Միգենես՝ Կարմեն
* Պլասիդո Դոմինգո՝ դոն Խոսե
* Ռուջերո Ռայմոնդի՝ Էսկամիլիո
* Ֆեյթ Իշեմ՝ Միքաելա
* Ֆրանսուա Լե Ռու՝ Մորալես

## Արտադրություն
Ռոզին ընտրել 1875 թվականը այդ ժամանակաշրջանի համար և նկարահանումներն ամբողջությամբ իրականացրել Անդալուսիայի վայրերում, օգտագործելով Ռոնդան և Կարմոնան և հենց Սևիլիան՝ այդ դարաշրջանի Սևիլիան նմանակելու համար։ 

## Մրցանակներ և անվանակարգեր
**[[Ոսկե գլոբուս|«Ոսկե գլոբուս»]] մրցանակ՝ 1985 թվական**
* Լավագույն արտասահմանյան ֆիլմ՝ անվանակարգ

**[[Սեզար (կինոմրցանակ)|Սեզար]] մրցանակ՝ 1985 թվական**
* Լավագույն ֆիլմ (ռեժիսոր՝ Ֆրանչեսկո Ռոզի) - անվանակարգ
* Լավագույն ռեժիսոր (Ֆրանչեսկո Ռոզի) - անվանակարգ
* Լավագույն դերասանուհի (Ջուլիա Միգենես) - անվանակարգ
* Լավագույն օպերատորական աշխատանք (Պասկուալինո Դե Սանտիս) - առաջադրված
* Լավագույն դեկորացիա (Էնրիկո Ջոբ) - առաջադրված
* Լավագույն կոստյումներ (Էնրիկո Ջոբե) - առաջադրված
* Լավագույն ձայն (Դոմինիկ Հենեկին, Գի Լևել և Հարոլդ Մորի) - **մրցանակ**

**Դեյվիդ դի Դոնատելլոյի մրցանակ - 1985 թվական**
* Լավագույն ֆիլմ - **մրցանակ**
* Լավագույն ռեժիսոր (Ֆրանչեսկո Ռոզի) - **մրցանակ**
* Լավագույն դերասանուհի (Ջուլիա Միգենես) - անվանակարգ
* Երկրորդ պլանի լավագույն դերասան (Ռուջերո Ռայմոնդի) - առաջադրված
* Լավագույն օպերատորական աշխատանք (Pasqualino De Santis) - **մրցանակ**
* Լավագույն մոնտաժ (Ռուջերո Մաստրոյաննի) - **մրցանակ**
* Լավագույն դեկորացիա (Էնրիկո Ջոբ) - **մրցանակ**
* Լավագույն զգեստներ (Էնրիկո Ջոբե) - **մրցանակ**
* Ալիտալիա մրցանակ (Ֆրանչեսկո Ռոզի) - **մրցանակ**

**[[BAFTA]] մրցանակ - 1986 թվական**
* Լավագույն օտարալեզու ֆիլմ (Ֆրանչեսկո Ռոզի, Պատրիս Լեդու) - անվանակարգ
* Լավագույն ձայն (South Darmo, Harold Maury, Dominique Hennequin, Bernard Leroy) - անվանակարգ

## Ծանոթագրություններ

## Արտաքին հղումներ
* 
* 
Կատեգորիա:1984 ֆիլմեր
Կատեգորիա:Երաժշտական ֆիլմեր
Կատեգորիա:Դրամա ֆիլմեր
Կատեգորիա:Իտալական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Վեպերի էկրանավորումներ
Կատեգորիա:Ֆրանսերեն ֆիլմեր
Կատեգորիա:1984 դրամա ֆիլմեր
Կատեգորիա:1980-ականների ֆրանսերեն ֆիլմեր
Կատեգորիա:1980-ականների ֆրանսիական ֆիլմեր